Hej Bolius

I forbindelse med nybyggeri, skal vi gøre plads til indkørsel for entreprenørmaskiner m.v. Vi vil gerne omplante en laurbærhæk, medens byggeriet står på. Efter byggeriet er afsluttet, skal hækken tilbage i nærheden af, hvor den kommer fra. Byggeriet starter ca 1. maj og forventes at tage ca. 2-3 måneder.

Der er ca 15 planter, som er godt 2 meter høje - de blev plantet for ca 3 år siden.

Kan det lade sig gøre og, hvordan sikrer man bedst "overlevelsen"?

mvh Jan B


Kan vi flytte hækken midlertidigt mens vi bygger og så sætte den tilbage efter de 3 måneder?
Hej Jan B

Når det ikke er mere end 3 år siden, at hækken blev plantet, så skulle der være gode chancer for at grave den op og plante den igen.

Jeg vil anbefale, at du allerede nu rodstikker planterne.

At rodstikke betyder simpelthen at hakke rødderne over med en spade. Dette gøres ca.15 cm fra plantens centrum hele vejen rundt i et spadestiks dybde.

Ved at foretage en rodstikning tvinges planten til at danne nye rødder. Når planten har mange små, nye rødder, så klarer den en flytning bedre. Sørg også for, at den nye jord er let og næringsrig. I tørre perioder skal der vandes.

